
Na temelju članka 30. Statuta Općine Selnica („Službeni glasnik Međimurske županije“, br. 5/21, 16/22 i 17/25) Općinsko vijeće Općine Selnica na svojoj 4. sjednici održanoj dana 19. prosinca 2025. godine donosi sljedeću  

ODLUKU
O VISINI EKONOMSKE CIJENE USLUGA
U DJEČJEM VRTIĆU SELNIČKI ZVONČIĆI
Članak 1.
Ovom Odlukom utvrđuje se ekonomska cijena koštanja programa predškolskog odgoja i obrazovanja u Dječjem vrtiću „Selnički zvončići“ u Selnici (u daljnjem: Vrtić) te sudjelovanje roditelja u ukupnoj cijeni koštanja redovnih programa koji se provode u Vrtiću.
Članak 2.

Ekonomska cijena u petodnevnom radnom tjednu po djetetu iznosi za:
[bookmark: _Hlk94032596]redoviti cjelodnevni (10-satni) program koji je prilagođen razvojnim potrebama djece te njihovim mogućnostima i sposobnostima za jasličku dob (od navršene godine dana do navršene treće godine) – 550,00 eura (slovima: četiristo četrdeset i pet eura)
redoviti cjelodnevni (10-satni) program koji je prilagođen razvojnim potrebama djece te njihovim mogućnostima i sposobnostima za vrtićku dob (od navršene treće godine do polaska u osnovnu školu) – 480,00 eura  (slovima: tristo sedamdeset i pet eura)

Članak 3.

Cijena smještaja djeteta u Dječji vrtić „Selnički zvončići“ obuhvaća sljedeće vrste troškova:
a) uvjete boravka djece i to: materijalni izdaci, energija i komunalije, tekuće održavanje objekta i opreme;
b) namirnice za prehranu djece;
c) izdatke za radnike i to: bruto plaće, naknade i materijalna prava radnika;
d) nabavu dodatne opreme i inventara;
e) nabavu didaktike, uredskog i potrošnog materijala;

Članak 4.

Obveza roditelja-korisnika usluga u sufinanciranju ekonomske cijene smještaja djece u dječjem vrtiću utvrđena je Odlukom o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Selnica (KLASA: 601-02/25-01/27, URBROJ: 2109-15-03-25-1 od dana 19. prosinca 2025. godine).
Članak 5.

	(1) Nadalje, roditelj/skrbnik korisnik-usluga ostvaruje pravo na smanjenje iznosa sufinanciranja ekonomske cijene smještaja djece u Dječjem vrtiću „Selnički zvončići“ u redovitom cjelodnevnom (10-satnom) programu za jasličku i vrtićku dob u slučajevima kako slijedi:
za drugo dijete koje je mlađe smanjuje se za 30% iznosa koji plaća roditelj/skrbnik
za treće i svako sljedeće dijete Općina Selnica podmiruje u cijelosti ekonomsku cijenu
za dane opravdanog odsustva – bolest djeteta kao i određena zdravstvena stanja radi kojih je potrebno pohađanje terapija i/ili odlazak na operacije i slična zdravstvena stanja (što roditelj/skrbnik-korisnik usluga treba pravovremeno dokazati ispričnicom izdanom od strane nadležnog liječnika) u neprekidnom trajanju od 3 (tri) tjedna i/ili duže, iznos koji plaća roditelj/skrbnik smanjuje se za 50% u nadolazećem mjesecu za prethodni mjesec
za dane opravdanog odsustva – bolest djeteta kao i određena zdravstvena stanja radi kojih je potrebno pohađanje terapija i/ili odlazak na operacije i slična zdravstvena stanja (što roditelj/skrbnik-korisnik usluga treba pravovremeno dokazati ispričnicom izdanom od strane nadležnog liječnika) u neprekidnom trajanju od 5 (pet) i više dana u istome mjesecu, smanjuje se 0,70 eura (sedamdeset centi) po danu odsustva u nadolazećem mjesecu za prethodni mjesec
za dane korištenja godišnjeg odmora (što roditelj/skrbnik-korisnik usluga treba pravovremeno najaviti Izjavom roditelja/skrbnika-korisnika usluga o korištenju godišnjeg odmora) u neprekidnom trajanju od 3 (tri) tjedna i/ili dužem iznos koji plaća roditelj/skrbnik smanjuje se za 50% u nadolazećem mjesecu za prethodni mjesec
za dane korištenja godišnjeg odmora (što roditelj/skrbnik-korisnik usluga treba pravovremeno najaviti Izjavom roditelja/skrbnika-korisnika usluga o korištenju godišnjeg odmora) u neprekidnom trajanju od 5 (pet) i više dana u istome mjesecu smanjuje se 0,70 eura (sedamdeset cesti) po danu odsustva u nadolazećem mjesecu za prethodni mjesec
za dane kolektivnog godišnjeg odmora smanjuje se 0,70 eura (sedamdeset cesti) po danu u nadolazećem mjesecu za prethodni mjesec
	(2) Odluku za ostvarenje prava roditelja/skrbnika korisnika-usluga na smanjenje iznosa sufinanciranja ekonomske cijene smještaja djece u Dječjem vrtiću „Selnički zvončići“ u redovitom cjelodnevnom (10-satnom) programu za jasličku i vrtićku dob u slučajevima navedenim u prethodnom stavku, donosi ravnatelj Ustanove temeljem pravovremeno dostavljene dokumentacije (u slučaju bolesti pri povratku u vrtić, a u slučaju korištenja godišnjeg odmora Izjavom 30 (trideset) dana prije korištenja ako će isti trajati duže od 3 (tri) tjedna te 15 (petnaest) dana prije ako će isti trajati duže od 5 (pet) dana).

Članak 6.

Roditelji-korisnici usluga programa dužni su iznos sudjelovanja u cijeni programa uplatiti na žiro-račun Vrtića najkasnije do 15-tog u mjesecu za prethodni mjesec.
	Roditelju-korisniku usluga koji uslugu nije platio do roka naznačenog na uplatnici, ravnatelj će uručiti pisanu Opomenu i/ili je dostaviti poštom.
Ukoliko roditelj-korisnik usluga uslugu nije platio ni 15 dana nakon primitka pisane Opomene, Vrtić će roditelju/korisniku usluga dostaviti poštom drugu Opomenu pred ispis kojom se roditelj/korisnik usluga obavještava da će Vrtić, ukoliko u daljnjem roku od 15 dana od primitka druge Opomene ne podmiri dugovanje, biti prisiljen pokrenuti prisilnu naplatu.
	Roditelji-korisnici usluga koji ne plate uslugu korištenja vrtića više od 2 (dva) mjeseca, Upravno vijeća Vrtića temeljem svoje Odluke, ispisat će dijete iz Vrtića.



Članak 7.

Roditelj je dužan obavijestiti Vrtić o prekidu korištenja usluga najmanje 15 (petnaest) dana prije prekida podnošenjem Zahtjeva za ispis djeteta.

Članak 8.

Vrtić i roditelj-korisnik usluge sklapaju Ugovor o neposrednim pravima i obvezama u skladu s odredbama ove Odluke te općeg akta Vrtića.

Članak 9.

Ova Odluka stupa na snagu 8 (osam) dana od dana objave u “Službenom glasniku Međimurske županije“.

Članak 10.

Stupanjem na snagu ove Odluke prestaje važiti Odluka o visini ekonomske cijene usluga u Dječjem vrtiću Selnički zvončići („Službeni glasnik Međimurske županije“, broj 29/23).


OPĆINSKO VIJEĆE OPĆINE SELNICA

PREDSJEDNIK OPĆINSKOG VIJEĆA
          Davor Debelec



KLASA: 601-02/25-01/28
URBROJ: 2109-15-03-25-1
[bookmark: _GoBack]U Selnici, 19. prosinca 2025.

